title: الشريف بن علي
text: الشريف بن علي تولد ف1589 ف تافيلالت. باه هو مولاي علي الشريف للي تينحدر النسب ديالو من لحسن الداخل واحد من سلالة الحسن بن علي. فحياتو كانت الدولة السعدية ضعافت و بانو دويلات للي بداو تيتقاتلو على حكم المغرب. منهم الزاوية الدلائية للي خدات فاس. الناس د تافيلالت خافو بلي الدلائيين يهجمو عليهم فا ناضو بايعو الشريف حاكم عليهم. الشريف قدر باش يوقف الزاوية الدلائية لي كان الزعيم ديالها محمد الحاج الدلائي. و من بعد تنازل على الحكم و الناس ديال سجلماسة بايعو ولدو محمد.